Document ID: 32011R1211

РЕГЛАМЕНТ ЗА ИЗПЪЛНЕНИЕ (ЕС) № 1211/2011 НА КОМИСИЯТА
от 23 ноември 2011 година
за намаляване на определени риболовни усилия за 2011 г. поради прекомерния риболов на определени държави-членки през предходната година
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕО) № 1224/2009 на Съвета от 20 ноември 2009 г. (1) за създаване на система за контрол на Общността за гарантиране на спазването на правилата на общата политика в областта на рибарството, за изменение на регламенти (ЕО) № 847/96, (ЕО) № 2371/2002, (ЕО) № 811/2004, (ЕО) № 768/2005, (ЕО) № 2115/2005, (ЕО) № 2166/2005, (ЕО) № 388/2006, (ЕО) № 509/2007, (ЕО) № 676/2007, (ЕО) № 1098/2007, (ЕО) № 1300/2008, (ЕО) № 1342/2008 и за отмяна на регламенти (ЕИО) № 2847/93, (ЕО) № 1627/94 и (ЕО) № 1966/2006, и по-специално член 106, параграф 1 от него,
като има предвид, че:
(1)
Регламент (ЕО) № 1415/2004 на Съвета от 19 юли 2004 г. относно определяне на максимално допустимото годишно риболовно усилие за определени риболовни зони и риболовни полета (2) постановява максимално допустимото риболовно усилие за определени риболовни зони и видове риболов, и по-специално за миди-раковини в определени зони на Ирландия.
(2)
Регламент (ЕО) № 1342/2008 на Съвета от 18 декември 2008 г. за създаване на дългосрочен план за запасите от атлантическа треска и риболовните стопанства, които експлоатират тези запаси, и за отмяна на Регламент (ЕО) № 423/2004 (3) постановява ограничение в риболовното усилие за четири запаса треска в определени географски зони.
(3)
Регламент (ЕС) № 53/2010 на Съвета от 14 януари 2010 г. за установяване на възможностите за риболов на определени рибни запаси и групи от рибни запаси за 2010 г., приложими във водите на ЕС и за корабите на ЕС във води, които подлежат на ограничения на улова, и за изменение на регламенти (ЕО) № 1359/2008, (ЕО) № 754/2009, (ЕО) № 1226/2009 и (ЕО) № 1287/2009 (4) постановява максимално допустимото риболовно усилие за 2010 година.
(4)
Регламент (ЕС) № 57/2011 на Съвета от 18 януари 2011 г. за установяване на възможностите за риболов на определени рибни запаси и групи от рибни запаси за 2011 година, приложими във водите на ЕС и за корабите на ЕС в някои води извън ЕС (5) постановява максимално допустимото риболовно усилие за 2011 година.
(5)
В съответствие с член 106, параграф 1 от Регламент (ЕО) № 1224/2009, когато Комисията установи, че дадена държава-членка е превишила риболовното усилие, което ѝ е отпуснато, Комисията приспада разликата от бъдещото риболовно усилие за съответната държава-членка.
(6)
В член 106, параграф 2 от Регламент (ЕО) № 1224/2009 на Съвета се определят критериите и условията за приспадането, извършвано от Комисията.
(7)
Определени държави-членки са превишили своето риболовно усилие за 2010 година. Поради това е уместно разликата да се приспадне от риболовното им усилие, отпуснато за 2011 година.
ПРИЕ НАСТОЯЩИЯ РЕГЛАМЕНТ:
Член 1
Максимално допустимото риболовно усилие за 2011 г., определено в Регламент (ЕС) № 57/2011 на Съвета, а за определени риболовни зони и видове риболов - в Регламент (ЕО) № 1415/2004, се намалява за държавите-членки, посочени в приложението.
Член 2
Настоящият регламент влиза в сила на седмия ден след деня на публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 23 ноември 2011 година.

Labels: 11
18
6
20